Referat fra årsmøde i

Firmaidræt Sønderjylland.

Mødet afholdt, mandag den 24. marts 2014 i Aabenraa Svømme og Idrætscenter.

Dagsorden:

1. Konstatering af de stemmeberettigede repræsentanter.
2. Valg af dirigent.
3. Beretning fra kredsen.
4. Fremlæggelse af det reviderede regnskab til godkendelse.
5. Behandling af indkomne forslag.
6. Behandling af budgetforslag.
7. Valg i henhold til vedtægterne.
8. Eventuelt, Formandsmødet i Nyborg

**Ad. 1.**

Kredsbestyrelsen:

Hans Jørgen Christensen, Aabenraa

 Michael Lamon, Sønderborg

Christian Petersen, Bov

Birthe Gehlert, Haderslev

Walter Petersen, Tønder

Repræsentanter fra foreningerne ud over kredsbestyrelsen

Aabenraa: (Laila & Peter Sølvhøj, IU formænd kegler)

Sønderborg: Jonny Arnold, (Ove Hansen IU formand pistol)

Haderslev: (Kjeld Østergaard IU formand riffel)

Tønder: Knud Boysen

Torben Laursen, Dansk Firmaidrætsforbund (ingen stemmeret)

**Ad.2.**

Hans Jørgen Christensen blev valgt.

Dirigenten konstaterede, at årsmødet var lovligt indvarslet.

**Ad. 3.**

Formanden fremlagde bestyrelsens beretning:

Formanden har været til møde med Sydbank, ang. uddeling af idrætslederpris for 2013, Sydbank mangler indstillinger på unge iniativtager.

Der var ingen indstillinger fra Firmaidrætten.

Aktiviteter i kredsen:

**Bowling:**

Der har været afholdt Sønderjysk mesterskab for hold, der deltog 12 hold og der er spillet både i Sønderborg og Aabenraa. Turneringen spilles ad fem gange, fordelt på efterår og vinter. Det kan trænge til lidt fornyelse.

Petanque: Der er kun spillere fra Aabenraa, desværre, så den spilles som en turnering under Aabenraa Familie & Firmaidræt, med 30 deltagere.

**Skydning:**

Der er en kredsturnering i gang individuel med 23 riffel samt 15 pistol skytter.

Der er tilmeldt 3 pistol og 3 riffel hold.

Der er skydeafslutning den 12. april 2014.

**Kegler:**

Der er afholdt Sønderjysk mesterskab med 38 deltagere den 26. januar 2014 i Christiansfeld, hvor Haderslev firmasport var vært.

Stævnet blev afviklet efter planen, dog var vi ca. 25 min. Bagud efter tidsplanen. Alle deltagerne var godt tilfredse med stævnet og præmierne. Alle præmier udleveret ved stævnet.

Der er lavet aftale med Sønderborg Familie og firmasport om afholdelse af Sønderjysk mesterskab i 2015.

**Sporeg** (Sport über die Grenze):

Jonny har været med men kun som lytter, det er DGI der kører dette løb.

TV Syd, Jonny har været til åbent hus arrangement i det nye Mediehus med rundvisning.

Det er svært at komme igennem med idrætten, de satser mere på kultur.

Der blev snakket om evt. kaffe med Kurt.

Der blev snakket om at man skulle invitere Flensborg Firmasport med til alle Sønderjyske mesterskaber.

**Ad.4.**

Jonny fremlagde det reviderede regnskab, som viser et underskud på 5.561.39 kr.

Kredsens formue er på 149.492.37 kr.

Resultatet for idrætterne var der et underskud på 840,11 kr.

Der blev forespurgt om vi kan bruge en anden bank, hvor der ikke skal betales gebyr. Dette overlades til Jonny

Regnskabet blev herefter godkendt.

**Ad.5.**

Ingen indkomne forslag.

**Ad.6.**

Udgår, blev afskaffet i 2012.

**Ad.7.**

Kasserer: Jonny Arnold

Revisor: Christian Petersen

IU Formænd:

Pistol - Ove Hansen

Riffel - Kjeld Østergaard

Kegler – Laila & Peter Sølvhøj

Bowling/Petanque – Hans Jørgen Christensen

**Ad.8.**

Christian Petersen sagde at det var sidste gang han var med for Bov Firmasport, da det nedlægges og bliver et udvalg under Aabenraa Familie & Firmaidræt pr. 1. juli 2014.

Der blev debatteret om hvorledes foreningerne skal forholde sig ved opløsning, Torben har nogle regler som han vil sende ud til alle foreninger.

Alle foreninger bedes kigge deres regler igennem, ang. formue og regler.

Der blev gennemgået, hvordan vi kommer til formandsmødet i Nyborg den 5. april 2014.

Der blev nævnt fra Tønder at børn ikke var velset til stævner, det er dog dem som skal afløse os senere. Der blev opfordret til at gøre noget så vi får de unge med.

Associerings aftaler skal fornyes i 2014, der kommer informationer fra Firmaidrætten senere.

Sønderborg og Haderslev er på facebook.

Bike & Run Stafetten i Sønderborg har kontaktet Modelflyveklubben om at lave billeder fra luften til denne event.

Laila Sølvhøj

Referent.